# Henkilökohtainen tietokone VAIO Fit 13A/14A/15ASVF13N2/SVF14N2/SVF15N2

## Huomautuksia sisäisistä antureista

Lue seuraavat oikeaa käyttöä koskevien varotoimien kuvaukset huolellisesti ennen sisäisten anturien käyttämistä.

### Huomautuksia sisäisen kiihtyvyysanturin käytöstä

- Et voi muuttaa tietokoneen näytön suuntaa VAIO-tietokoneen ollessa kytketty ulkoiseen näyttöön. Jos kytket tietokoneen ulkoiseen näyttöön käyttäessäsi tietokonetta pystysuuntaisena, tietokoneen näyttö kääntyy automaattisesti vaakasuuntaiseksi.

- Tietokoneen näyttö saattaa vääristyä, jos muutat tietokoneen näytön suuntaa näytönsäästäjän ollessa aktiivisena.

- Jotkut sovellukset eivät tue pystysuuntaa eivätkä toimi kunnolla. Käytä tällöin VAIO-tietokonetta vaakasuunnassa.

### Huomautuksia sisäisen digitaalisen kompassin käytöstä

- Sisäinen digitaalinen kompassi toimii tunnistamalla magneettisen suunnan. Älä luota yksinomaan sisäisen digitaalisen kompassin antamaan sijaintitietoon.

  Magneettiset häiriöt voivat helposti vaikuttaa digitaalisen kompassin tarkkuuteen, jolloin se ei toimi kunnolla, erityisesti seuraavissa paikoissa:

  - Hississä tai raudasta valmistetussa huoneessa, kuten jossa on rautakehykset tai teräsbetonia

  - Lähellä teräsbetonirakennetta, kuten jalankulkusiltaa tai lento- tai rautatieaseman käytävää

  - Junan tai auton lähellä tai sisällä

  - Lähellä muuntajaa tai korkeajännitelinjoja

  - Lähellä metallituotteita, kuten metallikehyksistä pöytää tai metallihuonekaluja

  - Lähellä materiaalia, jolla on korkea magneettisten häiriöiden taso, kuten magneetti, magneettinen pidin tai kaiuttimet

    Toimitetussa tai valinnaisessa kynässä (Digitaalinen stylus-kynä) on magneetti. Jos kynä tuodaan VAIO-tietokoneen magnetometrin () lähelle tai se asetetaan näppäimistölle magnetometrin lähelle, digitaalinen kompassi ei ehkä toimi oikein.

    SVF13N

    SVF14N/SVF15N

- Jos magneettisuus VAIO-tietokoneen ympärillä on epävakaa, sisäänrakennetun digitaalisen kompassin tarkkuus voi alentua. Tämä on kuitenkin normaalia eikä merkki viasta. Tällöin digitaalinen kompassi on kalibroitava.

  Siirry kauemmas magneettisia häiriöitä aiheuttavista materiaaleista, kuten metallituotteista ja magneeteista, ja suorita seuraavat toiminnot käyttäessäsi sovellusta, joka hyödyntää digitaalista kompassia.

  Jos käytät toimitettua tai valinnaista kynää, suorita toimenpiteet pitämällä kynä samalla etäällä VAIO-tietokoneesta.

  - Aseta VAIO-tietokone tasaiselle pinnalle, pitele tietokonetta molemmin käsin ja käännä sitä 360 astetta myötäpäivään kerran nestekidenäyttö ylhäällä.

  - Aseta VAIO-tietokone tasapinnalle, pitele tietokonetta molemmin käsin ja käännä sitä 360 astetta pituussuunnassa kerran.

  - Aseta VAIO-tietokone tasapinnalle, pitele tietokonetta molemmin käsin ja käännä sitä 360 astetta ristikkäissuunnassa kerran.

  - Jos ongelma ei poistu, kun kukin yllä olevista toimenpiteistä on suoritettu kerran, toista samat toimenpiteet useita kertoja. Jos ongelma jatkuu edelleen, käytä VAIO-tietokonetta paikassa, jossa on vähemmän magneettisia häiriöitä.

Siirry sivun alkuun