# Henkilökohtainen tietokone VAIO Fit 13A/14A/15ASVF13N2/SVF14N2/SVF15N2

## Mitä pitäisi tehdä, jos VAIO-tietokone muuttuu epävakaaksi (Windows käynnistyy)?

- Kokeile seuraavia ehdotuksia:

  - Käynnistä VAIO Care ja etsi ratkaisua. Lisätietoja on kohdassa VAIO-tietokoneen pitäminen optimaalisessa toimintakunnossa (VAIO Care).

  - Palauta tietokoneen järjestelmätiedostot.

    Käytä palautuspistettä, joka on luotu ennen VAIO-tietokoneen muuttumista epävakaaksi. Lisätietoja on kohdassa Järjestelmätiedostojen palauttaminen palautuspisteen avulla, kun Windows ei voi käynnistää.

  - Jos VAIO-tietokoneen toiminta muuttui epävakaaksi tietyn sovelluksen tai ohjaimen asentamisen jälkeen, poista kyseisen sovelluksen tai ohjaimen asennus.

  - Jos VAIO-tietokoneen esiasennetut sovellukset tai ohjaimet eivät ole toimineet oikein, asenna ne uudelleen. Lisätietoja on kohdassa Miten voin asentaa uudelleen alkuperäiset sovellukset ja ohjaimet?.

  - Palauta VAIO-tietokone järjestelmän varmuuskopion sisältävästä näköistiedostosta, jos olet luonut varmuuskopion. Windowsin ohje ja tuki (Windowsin ohje ja tuki avaaminen) sisältää lisätietoja aiheesta.

- Jos ongelma toistuu, asenna käyttöjärjestelmä uudelleen kohdan VAIO-tietokoneen siivoaminen (mallit, joissa on siivoustoiminto) ohjeiden mukaisesti.

  Jos ongelma toistuu VAIO-tietokoneen siivoamisen jälkeen, palauta tietokone kohdan Palauttaminen palautusosiosta ohjeiden mukaisesti.

  Tietokone ei ehkä tue siivoamistoimintoa ostamasi mallin mukaan.

  - Luo palautusväline, jos et ole vielä tehnyt sitä. Lisätietoja on kohdassa Palautusvälineen luominen.

  - Ota tärkeistä tiedoista varmuuskopiot, ennen kuin palautat VAIO-tietokoneen. Windowsin ohje ja tuki (Windowsin ohje ja tuki avaaminen) sisältää lisätietoja aiheesta.

    #### Huomautus

    - VAIO-tietokonetta palautettaessa kaikki sisäisen tallennuslaitteen tiedot poistetaan.

Siirry sivun alkuun