# Henkilökohtainen tietokone VAIO Fit 13A/14A/15ASVF13N2/SVF14N2/SVF15N2

## Tietoja palauttamisesta

Palauttaminen on prosessi, jossa sisäänrakennettu tallennuslaite palautetaan alkuperäiseen tilaan, jossa se oli tehtaalta toimitettuna. Siivous on prosessi, jossa käyttöjärjestelmä asennetaan uudelleen säilyttämällä tärkeimmät asetukset ja henkilökohtaiset tiedot.

Siivoa VAIO-tietokone ensin, jos siitä tulee epästabiili. Jos ongelma toistuu, palauta tietokone.

Tietokoneen voi palauttaa kahdella tavalla:

- palautusvälineeltä

- palautusosiosta

#### Huomautus

- 64 tai 128 Gt:n SSD-aseman sisältävät mallit eivät tue siivoamistoimintoa. Jos haluat tarkistaa SSD-aseman kapasiteetin, paina ASSIST-painiketta VAIO-tietokoneen ollessa sammuksissa avataksesi VAIO Care (Rescue Mode) -ruudun ja valitse Start BIOS setup.

### Milloin järjestelmä täytyy palauttaa tai päivittää?

- VAIO-tietokone on muuttunut epävakaaksi

- VAIO-tietokoneeseen on päässyt tietokonevirus

- VAIO-tietokoneessa on ongelmia, jotka eivät ratkea vianmäärityksen avulla

- C:-asema on alustettu vahingossa

### Mitä sovelluksia VAIO-tietokoneen palauttamiseen ja siivoamiseen tai palautusvälineen luomiseen pitäisi käyttää?

Käytä seuraavia sovelluksia.

#### VAIO Care

- Palautusvälineen luominen

- Tietokonelaitteiston tarkistaminen

#### VAIO Care (Rescue Mode): VAIO recovery solutions

- VAIO-tietokoneen palauttaminen

- Tietojen pelastaminen (varmuuskopiointi)

- Sisäisen tallennuslaitteen kaikkien tietojen poistaminen

#### Windowsin palautusympäristö (Windows RE) (Windows Recovery Environment (Windows RE))

- Siivoaminen

#### Vihje

- Lisätietoja on VAIO Care ja VAIO Care (Rescue Mode): VAIO recovery solutions -sovelluksen mukana toimitetussa ohjetiedostossa.

- VAIO-tietokoneen palautukseen voi käyttää myös Windowsin palautusympäristö (Windows RE) (Windows Recovery Environment (Windows RE)) -ominaisuutta.

### Mikä palautusosio oikein on?

Sisäisen tallennuslaitteen palautusosio sisältää järjestelmän ja sovellusten palauttamisessa tarvittavat tiedot. Yleensä tämän alueen tietoja ei pysty muokkaamaan tai poistamaan, mutta näitä toimintoja varten on saatavana kaupallisia sovelluksia.

### Miksi palautusväline tulisi luoda?

Palautusvälineen avulla voit palauttaa VAIO-tietokoneen sen alkuperäiseen tilaan tehtaalta toimitettuna. Jos Windows ei käynnisty ja palautusosio on poistettu, palautus on tehtävä palautusvälineen avulla.

Luo palautusväline heti, kun tietokone on käyttövalmis.

Siirry sivun alkuun

### Aiheeseen liittyvää

- Palautusvälineen luominen
- VAIO-tietokoneen siivoaminen (mallit, joissa on siivoustoiminto)
- Palauttaminen palautusosiosta
- Palauttaminen palautusvälineeltä
- Palautusta koskevia huomautuksia

Siirry sivun alkuun